Babelscape/SREDFM huggingface dataset:
Neverland Valley Ranch

H Neverland Valley Ranch (πρώην Sycamore Valley Ranch) είναι διάσημη λόγω του ότι ήταν το σπίτι του διάσημου Μάικλ Τζάκσον.

Tο ακίνητο ονομάστηκε Neverland, όπως το ομώνυμο νησί στην ιστορία του Πίτερ Παν. Το αγρόκτημα βρίσκεται περίπου 8 χλμ. βόρεια της Los Olivos, και περίπου 13 χλμ. βόρεια της πόλης της Santa Ynez.

O Τζάκσον αγόρασε το ακίνητο από τον William Bone επιχειρηματία γηπέδων γκολφ το 1988.
Μετά το θάνατο του Τζάκσον, δημοσιεύματα του τύπου κατά τη διάρκεια 29 Ιουνίου 2009 υποστήριζαν ότι η οικογένειά του προόριζε να τον θάψουν στη Neverland Ranch, για να μετατραπεί σε τόπο προσκυνήματος για τους οπαδούς του.
Τα σκαλοπάτια της ζωής

Τα σκαλοπάτια της ζωής (γερμ. "Die Lebensstufen") είναι αριστουργηματικός πίνακας του Γερμανού ζωγράφου Κάσπαρ Ντάβιντ Φρίντριχ.
Ζαχάρω

Η Ζαχάρω είναι κωμόπολη της νοτιοδυτικής Ελλάδας στη δυτική Πελοπόννησο.
Νο

thumb|right|Σύγχρονη παράσταση Νο

Το Θέατρο Νο (ιαπ.:能 Nō) ή Νογκάκου (能楽 Nōgaku) αποτελεί παραδοσιακό είδος ιαπωνικού δράματος. Η λέξη Νο σημαίνει «ταλέντο, δεξιότητα».
Δέντρο με Κοράκια

Το Δέντρο με Κοράκια (γερμανικά: "Krähen auf einem Baum") είναι αριστουργηματικός πίνακας του Γερμανού Ρομαντικού ζωγράφου Κάσπαρ Ντάβιντ Φρίντριχ. Αποκτήθηκε από το Μουσείο του Λούβρου (Παρίσι) το 1975, όπου και εκτίθεται έκτοτε.
Δεινοτοπία

Η Δεινοτοπία (Αγγλικά: Dinotopia, από τα Ελληνικά δεινόσαυρος + ουτοπία) είναι μία φανταστική ουτοπία από τον δημιουργό James Gurney. Στον τόπο αυτό διαδραματίζονται τα γεγονότα της ομώνυμης σειράς παιδικών βιβλίων. Η Δεινοτοπία είναι ένα απομονωμένο νησί στο οποίο ζουν άνθρωποι και δεινόσαυροι σε μία αρμονική κοινωνία. Το βιβλίο έχε μεταφραστεί σε 18 γλώσσες, κυκλοφορεί σε 30 χώρες και έχει πουλήσει δύο εκατομμύρια αντίτυπα ανά τον κόσμο. Το πρώτο βιβλίο της σειράς, "Δεινοτοπία: Μία χώρα πέρα από τον χρόνο" (Αγγλικά: "Dinotopia: A Land Apart from Time"), καθώς και το δεύτερο, "Δεινοτοπία: Ο Κάτω Κόσμος" (Αγγλικά: "Dinotopia: The World Beneath"), κέρδισαν το βραβείο Hugo για την πιο πρωτότυπη εικονογράφηση.

Εκτός από την σειρά παιδικών βιβλίων, έχει κυκλοφορήσει μία μίνι-σειρά (2002), μία κανονική τηλεοπτική σειρά για μία σεζόν, διάφορα παιχνίδια καθώς και 20 άλλα βιβλία για την Δεινοτοπία από άλλους συγγραφείς.
Bayer AG

Η Bayer AG () είναι χημική και φαρμακευτική εταιρία που ιδρύθηκε στο Μπάρμεν της Γερμανίας το 1863. Σήμερα έχει την έδρα της στο Λεβερκούζεν, Βόρεια Ρηνανία-Βεστφαλία, Γερμανία. Είναι γνωστή για το σήμα κατατεθέν της ασπιρίνης.

Το σημαντικότερο προϊόν της Bayer αρχικά ήταν το ακετυλοσαλικυλικό οξύ (που εφευρίσκεται αρχικά από Γάλλο χημικό Charles Frederic Gerhardt στο 1853), η τροποποίηση του σαλικυλικού οξέος ή σαλικίνης. Μέχρι το 1899 η ασπιρίνη έγινε το διεθνώς γνωστότερο προϊόν από ακετυλοσαλικυλικό οξύ. Σήμερα η «ασπιρίνη» έχασε την ιδιότητα της ως σήμα κατατεθέν (trade mark) στις Ηνωμένες Πολιτείες, στη Γαλλία και στο Ηνωμένο Βασίλειο. Ωστόσο, σε περισσότερες από 80 άλλες χώρες, όπως ο Καναδάς, το Μεξικό, η Γερμανία και η Ελβετία, εξακολουθεί να αποτελεί σήμα κατατεθέν της Bayer. Το 1904, η εταιρεία Bayer παρουσιάζει το σταυρό της Bayer ως εταιρικό λογότυπο της.

Στο πλαίσιο της επανόρθωσης μετά τον Πρώτο Παγκόσμιο Πόλεμο, η Bayer αντιμετώπισε την κατάσχεση σε πολλά περιουσιακά της στοιχεία, συμπεριλαμβανομένων των δικαιωμάτων στο όνομά της και τα εμπορικά σήματα στις Ηνωμένες Πολιτείες, τον Καναδά και πολλές άλλες χώρες. Στις Ηνωμένες Πολιτείες και τον Καναδά, περιουσιακά στοιχεία και τα εμπορικά σήματα της Bayer αποκτήθηκαν από την Sterling Drug, προκατόχου της Sterling Winthrop. Η εταιρεία Bayer στη συνέχεια αποτέλεσε μέλος της κοινοπραξίας IG Farben, μιας συσπείρωσης της γερμανικής βιομηχανίας χημικών, που αποτελούσε μέρος τους οικονομικού πυρήνα του γερμανικού ναζιστικού καθεστώτος. Όταν οι Σύμμαχοι διέσπασαν την IG Farben σε επιμέρους εταιρείες μετά το Β' Παγκόσμιο Πόλεμο λόγω συμμετοχής της στα ναζιστικά εγκλήματα πολέμου, (κατασκευάστρια του Κυκλώνα Β και εκμετάλλευση της καταναγκαστικής εργασίας των κρατουμένων), η Bayer εμφανίζεται εκ νέου ως μεμονωμένη επιχείρηση.
Σμίκρος

Ο Σμίκρος και οι συνεργάτες του. Κρατήρας στο [[Βρετανικό Μουσείο]]
thumb|right|250px|Σάτυρος. Ερυθρόμορφη αγγειογραφία του Σμίκρου.
Ο Σμίκρος υπήρξε αρχαίος Έλληνας αγγειογράφος που άκμασε την τελευταία δεκαετία του 5ου αιώνα π.Χ. στο εργαστήρι του Ευφρόνιου. Οι Ευφρόνιος, Ευθυμίδης, Ύψις, Ζωγράφος του Δικαίου και ο Σμίκρος ήταν οι σημαντικότεροι εκπρόσωποι της ομάδας των πρωτοπόρων της ερυθρόμορφης αγγειογραφίας.
Πέτρος Πικρός

Ο Πέτρος Πικρός (πραγματικό όνομα Γιάννης Γενναρόπουλος) ήταν δημοσιογράφος, αρχισυντάκτης του Ριζοσπάστη, πολιτικός, μεταφραστής και συγγραφέας (1894 - 1956), ενώ ασχολήθηκε και με την ποίηση. Ήταν από τους πρώτους Έλληνες συγγραφείς που έγραψαν παιδικά βιβλία.
Μελότσο ντα Φορλί

Ο Μελότσο ντα Φορλί ("Melozzo da Forlì", 1438 - 8 Νοεμβρίου 1494) ήταν Ιταλός ζωγράφος και αρχιτέκτονας της Αναγέννησης, του οποίου το πραγματικό όνομα ήταν Melozzo di Giuliano degli Ambrosi. Υπήρξε ο κύριος εκπρόσωπος της σχολής ζωγραφικής του Φορλί.
Τζον Λίπσκι

Ο Τζον Λίπσκι ("John Lipsky"), γεννημένος το 1947 στην Νέα Υόρκη των Η.Π.Α, είναι ο παρών διευθυντής αναπληρωτής διευθυντής του Διεθνούς Νομισματικού Ταμείου ενώ έγινε γνωστός μετά η περιπέτεια του Στρος Καν στη Νέα Υόρκη τον έφερε στην πρώτη γραμμή του Διεθνές Νομισματικού Ταμείου (ΔΝΤ) , και από την 19η Μαΐου του 2011 ανέλαβε προσωρινά τα χρέη του διοικητή του οργανισμού.

Ο Λίπσκι, κατέχει τη θέση του αναπληρωτή διευθυντή από τον Σεπτέμβριο του 2006. Είχε πάντως εκφράσει την επιθυμία του να αποχωρήσει από το Ταμείο τον Αύγουστο του 2011, οπότε και θα έληγε η θητεία του.

Έχει επίσης αποφοιτήσει από το Πανεπιστήμιο του Γουεσλέιαν από όπου κατάφερε να λάβει το πτυχίο οικονομικών, με διδακτορικό στην οικονομία από το Πανεπιστήμιο του Στάνφορντ.

Μετά την ολοκλήρωση των σπουδών του εργάστηκε στο Διεθνές Νομισματικό Ταμείο στην περίοδο 1974 έως και 1984 που ήταν και αναλυτής αλλά και διαπραγματευτής του Ταμείου. Ο Λίπσκι ήταν αντιπρόσωπος του ΔΝΤ και στη Χιλή το 1978 έως το 1980.

Στη συνέχεια από το 1984 μέχρι το 1998, ήταν ανώτατο στέλεχος στην εταιρία "Salomon Brothers" και αργότερα το 1998 μέχρι το 2006 είχε αναλάβει ως αντιπρόεδρος στη "JPMorgan Investment Bank", έχοντας υψηλή σε βαθμό θέση μετά την ένωση της εταιρίας με την "Chase Manhattan".

Στο Διεθνές Νομισματικό Ταμείο επέστρεψε το 2006 ως αναπληρωτής διευθυντής, ενώ είχε συμμετάσχει στη διαμόρφωση των πακέτων διάσωσης της Ελλάδας, της Ιρλανδίας και της Πορτογαλίας.

Εκτός από το Ταμείο είναι και μέλος του διευθυντικού συμβουλίου στο Εθνικό Γραφείο Οικονομικής Έρευνας.

Ως διευθυντής του Διεθνούς Νομισματικού Ταμείου θα είναι μέχρι τα τέλη του 2012.

Τέλος, ο Λίπσκι κατάγεται από την Αϊόβα και είναι Εβραίος.


Κατηγορία:Εβραίοι
Κατηγορία:Πολιτικοί των ΗΠΑ
Εκρηξινατόσαυρος

Ο Εκρηξινατόσαυρος (Ekrixinatosaurus, "σαύρα γεννημένη από έκρηξη") είναι γένος δεινόσαυρου το οποίο έζησε κατά την Ύστερη Κρητιδική Περίοδο. Πιστεύεται ότι ήταν θηριόποδο το οποίο ανήκε στους αβελισαυρίδες. Τα απολιθώματά του έχουν βρεθεί στην Αργεντινή. Το τυπικό είδος, "Ekrixinatosaurus novasi" περιγράφηκε πρώτη φορά το 2004 από τον Αργεντινό παλαιοντολόγο Jorge Calvo, και τους Χιλιανούς παλαιοντολόγους David Rubilar-Rogers και Karen Moreno.

Ο εκρηξινατόσαυρος είναι πιθανώς ο μεγαλύτερος αβελισαυρίδης που είναι γνωστός έως σήμερα, με εκτιμώμενο μήκος τα 10 με 11 μέτρα. Ήταν επίσης ιδιαίτερα ρωμαλέος και είχε σχετικά μεγάλο κεφάλι, υποδεικνύοντας ότι ήταν αποτελεσματικός θηρευτής ή πτωματοφάγος, ικανός να διώχνει άλλους θηρευτές από θηράματα ή θνησιμαία.
Άνθρωπος Λιοντάρι του Χόλενστάιν Στάντελ

Ο Άνθρωπος Λιοντάρι του Χόλενστάιν Στάντελ είναι ανθρωπόμορφο ειδώλιο που βρέθηκε σε σπηλιά του Χόλενστάιν στην Γερμανία. Είναι έργο της παλαιολιθικής εποχής και συγχρόνως το αρχαιότερο ζωόμορφο ειδώλιο που έχει βρεθεί ποτέ. Είναι έργο του Ωρινάκιου πολιτισμού που έζησε στην Ευρώπη την ύστερη παλαιολιθική εποχή.
Θόδωρος Παχατουρίδης

Ο Θόδωρος Παχατουρίδης (Δράμα, 4 Σεπτεμβρίου 1967) είναι Έλληνας πρώην διεθνής ποδοσφαιριστής και νυν προπονητής.
Κωνσταντίνος Καραγιώργης

Ο Κωνσταντίνος Καραγιώργης (πραγματικό επίθετο Γυφτοδήμος) (1905-1954) ήταν γιατρός, δημοσιογράφος και ηγετικό στέλεχος του ΚΚΕ. Διαδραμάτισε σημαντικό ρόλο στην οργάνωση του αντιστασιακού αγώνα στη Θεσσαλία με το ΕΑΜ και τον ΕΛΑΣ. Υπήρξε στρατηγός του ΔΣΕ στον Eμφύλιο Πόλεμο. Πέθανε στη Ρουμανία το 1954.
Ηλιοτρόπιο

Ηλιοτρόπιο ονομάζεται κάθε είδος φυτού του γένους Ηλιοτρόπιον" "(Heliotropium), το οποίο ανήκει στην τάξη Πολεμονιώδη ("Polemoniales") (όχι όμως με τη νέα ταξινόμηση), και στην οικογένεια των Βοραγινοειδών ("Boraginaceae"), δηλ. την οικογένεια της μπουράντζας. Το γένος "Ηλιοτρόπιον" περιλαμβάνει 250 περίπου είδη ποωδών και θαμνωδών φυτών, ιθαγενή τών εύκρατων και τροπικών περιοχών, που χαρακτηρίζονται από το γεγονός ότι τα άνθη τους στρέφονται πάντα προς τον Ήλιο. Πολλά είδη είναι ζιζάνια. Γνωστότερο είδος είναι το Ηλιοτρόπιον το δενδρώδες ("H. arborescens"), ένα θαμνοφόρο πολυετές φυτό που μπορεί να φτάσει τα δύο μέτρα ύψος. Καλλιεργείται ως καλλωπιστικό φυτό για τα αρωματικά πεντάλοβα, κόκκινα ως λευκά άνθη. Στην Ελλάδα απαντούν 6 είδη, κοινότερα από τα οποία είναι: Ηλιοτρόπιον το ευρωπαϊκόν ("H. europaeum") σε πετρώδεις άγονες περιοχές σε όλη τη χώρα, κοινώς γνωστό ως "«μπαμπακίτσες»", "«κουλούμπακας»", "«μελισσόχορτο»" και Ηλιοτρόπιον το δόλιον ("H. dolosum") σε παραθαλάσσιες αμμώδεις περιοχές. Τα αρωματικά άνθη του Ηλιοτροπίου χρησιμοποιούνται κατόπιν επεξεργασίας ως συστατικό στην αρωματοποιία.
Πολιτική επιστήμη

Πολιτική επιστήμη είναι η κοινωνική επιστήμη που μελετά τις σχέσεις εξουσίας μέσα σε μια κοινωνία. Μελετά τους θεσμούς, το λόγο και έργα τους που έχουν υποχρεωτικό χαρακτήρα, τα πολιτικά συστήματα και τις πολιτικές ιδέες. Η σύγχρονη πολιτική επιστήμη αποτελεί εξέλιξη της "Επιστήμης του Κράτους" και της "Θετικής Κοινωνιολογίας", που αρχικά μελετούσαν τις σχέσεις εξουσίας οι οποίες προκύπτουν μόνο από το κράτος.
Domesday Book

Το Domesday Book είναι το κατάστιχο καταγραφής των αποτελεσμάτων της μεγάλης απογραφής που έγινε ύστερα από εντολή του Γουλιέλμου του Κατακτητή το 1085 - 1086 (οπότε και ολοκληρώθηκε) και κάλυψε το μεγαλύτερο τμήμα της Αγγλίας και τμήματα της Ουαλίας. Θεωρείται ένα από τα σημαντικότερα έγγραφα της μεσαιωνικής Αγγλίας και φυλάσσεται σήμερα στο Κιου (Kew) του Λονδίνου, στα Εθνικά Αρχεία (National State Archives).
Πλατεία Αυδή

thumb|280px|Πλατεία Λέοντος Αυδή
thumb|right|280px|Εστιατόρια στη Πλατεία Αυδή
H Πλατεία "Λέοντος Αυδή" είναι μία πλατεία στην συνοικία Μεταξουργείο των Αθηνών που περικλείεται από τις οδούς Μυλλέρου, Λεωνίδου, Γιατράκου και Κεραμεικού. Βρίσκεται σε μία ήσυχη τοποθεσία με αρκετό πράσινο, απέναντι από το κτήριο της Νέας Δημοτικής Πινακοθήκης Αθηνών. Φιλοξενεί πλήθος καφετεριών/μπαρ. 

Η ονομασία της δόθηκε στις 3 Οκτωβρίου 2003 από τη δημοτική αρχή εις μνήμην του Λέοντος Αυδή. Ο Αυδής, ο οποίος πέθανε το 2000, ήταν κομμουνιστής πολιτικός, βουλευτής του ΚΚΕ, δημοτικός σύμβουλος στον Δήμο Αθηναίων και επικεφαλής της δημοτικής παράταξης "Αγωνιστική Συνεργασία για την Αθήνα".
Κατερίνα Λέχου

Η Κατερίνα Λέχου (Αθήνα, 10 Φεβρουαρίου 1967) είναι Ελληνίδα ηθοποιός. Αποφοίτησε από το Θέατρο Τέχνης. Είναι παντρεμένη με τον παλαίμαχο υδατοσφαιριστή και αρχηγό της ομάδας του Παναθηναϊκού, Μάνο Στρατάκη.
Ίβιτσα Ντάσιτς

Ο Ίβιτσα Ντάσιτς (σερβ. "Ивица Дачић", 1 Ιανουαρίου 1966) είναι Σέρβος πολιτικός, Υπουργός Εξωτερικών της σημερινής σερβικής κυβέρνησης καθώς και Πρόεδρος του Σοσιαλιστικού Κόμματος της Σερβίας(ΣΚΣ). Διατέλεσε πρωθυπουργός από τις 27 Ιουλίου 2012 τον Απρίλιο του 2014, όταν τον διαδέχτηκε ο Αλεξάνταρ Βούτσιτς και υπηρεσιακός το 2017, ως τις 29 Ιουνίου, οπότε νέα πρωθυπουργός έγινε η Άνα Μπρνάμπιτς.
MANET

Ένα MANET (Mobile Ad hoc NETwork - Κινητό ad hoc δίκτυο) είναι ένα αυτορυθμιζόμενο και χωρίς υποδομή δίκτυο κινητών συσκευών που συνδέονται μέσω ασύρματων ζεύξεων. Ad hoc είναι λατινική φράση που σημαίνει "γι αυτό το σκοπό".

Κάθε συσκευή σε ένα MANET είναι ελεύθερη να κινηθεί σε κάθε κατεύθυνση, και ως εκ τούτου να αλλάζει συχνά τις ζεύξεις της με άλλες συσκευές. Καθεμιά θα πρέπει να προωθεί την κυκλοφορία των δεδομένων που δε σχετίζονται με τη δική της χρήση, και συνεπώς να λειτουργεί ως δρομολογητής. Η κύρια πρόκληση για την οικοδόμηση ενός MANET είναι ο εφοδιασμός κάθε συσκευής έτσι ώστε να διατηρεί συνεχώς τις πληροφορίες που απαιτούνται για να δρομολογεί κατάλληλα την κυκλοφορία. Τα εν λόγω δίκτυα μπορούν είτε να λειτουργήσουν αυτόνομα είτε να συνδεθούν στο Internet.

Τα MANETs είναι ένα είδος ασύρματων ad hoc δικτύων με δρομολογήσιμο δικτυακό περιβάλλον στην κορυφή του στρώματος Ζεύξης Δεδομένων του Μοντέλου Αναφοράς OSI.

Η ανάπτυξη των φορητών υπολογιστών και ασύρματης δικτύωσης 802.11/Wi-Fi έχουν καταστήσει τα MANETs ένα δημοφιλές θέμα έρευνας από τα μέσα της δεκαετίας του '90. Πολλές ακαδημαϊκές εργασίες αξιολογούν τα πρωτόκολλα και τις δυνατότητές τους, όπου υποθέτουν ποικίλους βαθμούς κινητικότητας μέσα σε έναν οριοθετημένο χώρο, συνήθως με τους κόμβους να απέχουν ελάχιστα άλματα (hops) μεταξύ τους. Διαφορετικά πρωτόκολλα αξιολογούνται τότε βάσει των μετρήσεων όπως ρυθμός απώλειας πακέτων (packet drop rate), το overhead που έχει εισαχθεί από το πρωτόκολλο δρομολόγησης, η end-to-end καθυστέρηση των πακέτων, το throughput του δικτύου κλπ.
Kyuss

Οι Kyuss ήταν αμερικάνικο heavy metal συγκρότημα από την Καλιφόρνια. Σχηματίστηκαν το 1987 και διαλύθηκαν οκτώ χρόνια αργότερα, ενώ κυκλοφόρησαν συνολικά τέσσερις δίσκους. Το Νοέμβριο του 2010, τρία μέλη από την αυθεντική σύνθεση του συγκροτήματος, οι Τζον Γκαρσία (φωνητικά), Νικ Ολιβέρι (μπάσο) και Μπραντ Μπιόρκ (τύμπανα), μαζί με τον κιθαρίστα Μπρούνο Φιβέρι, σχημάτισαν τους Kyuss Lives!, οι οποίοι συνεχίζουν πλέον ως Vista Chino.
Αντίπαπας Ιωάννης Η΄

Ο Αντίπαπας Ιωάννης Η΄ ή Αντίπαπας Ιωάννης ήταν αντίπαπας της Ρωμαιοκαθολικής Εκκλησίας, κατά την διάρκεια του 844. Με τον θάνατο του πάπα Γρηγόριου Δ΄, ο Αρχιδιάκονος Ιωάννης ανακηρύχθηκε πάπας με λαϊκή επευφημία, ενώ η αριστοκρατία εξέλεξε τον πάπα Σέργιο Β΄, έναν Ρωμαίο ευγενικής καταγωγής. Η αντιπολίτευση καταπνίγηκε, με τον Σέργιο να παρεμβαίνει για να σώσει την ζωή του Ιωάννη. Ο Σέργιος τότε χειροτονήθηκε αμέσως, χωρίς να εξασφαλίσει την επικύρωση της Φραγκικής αυλής. Υπάρχει μια φήμη ότι ο Πάπας Ιωάννης Η΄ ήταν ουσιαστικά η πρώτη γυναίκα Πάπας ή «Πάπισσα Ιωάννα». Λέγεται ότι ήταν Πάπας για δύο χρόνια και όλοι πίστευαν ότι ήταν άνδρας έως ότου μία μέρα γέννησε σε δημόσια θέα στο δρόμο. Η Πάπισσα Ιωάννα θεωρείται από τους περισσότερους σύγχρονους ιστορικούς και θρησκευτικούς λόγιους ως πλασματική, πιθανώς προερχόμενη από αντιπαπική σάτιρα.
Rockwave Festival

300px|thumb|Το λογότυπο του Ροκγουέιβ Φέστιβαλ
Το Rockwave Festival είναι ένα φεστιβάλ rock μουσικής, το οποίο διεξάγεται στη Μαλακάσα Αττικής, λίγα χιλιόμετρα έξω από την Αθήνα. Είναι ένα από τα πιο δημοφιλή μουσικά φεστιβάλ στην Ελλάδα αλλά και στη νοτιοανατολική Ευρώπη. Η ιστορία του φεστιβάλ ξεκινά το 1995, αλλά η δημοτικότητά του εξαπλώθηκε από το 2004. Η τοποθεσία διεξαγωγής άλλαζε συνεχώς μέχρι το 2004, όταν το Terra Vibe Park έγινε ο μόνιμος οικοδεσπότης του φεστιβάλ.
Κοινοπολιτεία Ανεξάρτητων Κρατών

Η Κοινοπολιτεία Ανεξάρτητων Κρατών (CIS ή ΚΑΚ) (ρωσικά:Содружество Независимых Государств, СНГ, με λατινικούς χαρακτήρες: Sodruzhestvo Nezavisimykh Gosudarstv, SNG) είναι ένας περιφερειακός διεθνής οργανισμός του οποίου οι συμμετέχουσες χώρες είναι Πρώην Σοβιετικές Δημοκρατίες, που σχηματίστηκαν μετά την διάλυση της Σοβιετικής Ένωσης.

Η ΚΑΚ μπορεί να συγκριθεί με μια πολύ χαλαρή ένωση κρατών και σε καμία περίπτωση με ένα ομοσπονδιακό κράτος, μια συνομοσπονδία ή ένα υπερεθνικό οργανισμό όπως η παλαιά Ευρωπαϊκή Κοινότητα. Μπορεί να συγκριθεί περισσότερο με την Κοινοπολιτεία των Εθνών. Αν και η ΚΑΚ έχει κάποιες υπερεθνικές εξουσίες, επιδιώκεται να είναι κάτι περισσότερο από έναν συμβολικό οργανισμό, να διαθέτει τυπικά εξουσίες συντονισμού στους τομείς του εμπορίου, της οικονομίας, της παραγωγής νομοθετικού έργου και της ασφάλειας. Έχει προωθήσει επίσης τη συνεργασία στη διαδικασία εκδημοκρατισμού των χωρών μελών του και στη διασυνοριακή πρόληψη της εγκληματικότητας. Ως περιφερειακός οργανισμός, η ΚΑΚ συμμετέχει στις ειρηνευτικές δυνάμεις του ΟΗΕ. Μερικά από τα μέλη της ΚΑΚ συμμετέχουν στην Ευρασιατική Οικονομική Ένωση με στόχο τη δημιουργία μιας πλήρους κοινής αγοράς.
Εντ Γουντ

Ο Έντουαρντ Ντέιβις Γουντ Τζούνιορ ("Edward Davis Wood Jr", 10 Οκτωβρίου 1924 - 10 Δεκεμβρίου 1978), γνωστός απλά ως Εντ Γουντ, ήταν Αμερικανός κινηματογραφικός σκηνοθέτης και σεναριογράφος. Απ' το 1951 έως το θάνατό του γύρισε μεγάλο αριθμό ταινιών, στις περισσότερες από τις οποίες εμφανιζόταν επίσης ως ηθοποιός και έκανε το μοντάζ. Θεματολογικά ανήκαν συνήθως στην κατηγορία του τρόμου και της επιστημονικής φαντασίας, ενω προς το τέλος της ζωής του προσπάθησε να αναμείξει τα παραπάνω είδη με την πορνογραφία.

Δε γνώρισε ποτέ εμπορική ή καλλιτεχνική επιτυχία και αντιμετωπίστηκε απ' το Χόλιγουντ ως γραφική φυσιογνωμία που είχε πάθος με τον κινηματογράφο, αλλά δε διέθετε το αντίστοιχο ταλέντο - διόλου τυχαία, έχει χαρακτηριστεί ως ένας από τους χειρότερους σκηνοθέτες όλων των εποχών. Πιθανά σε αυτό έπαιξε ρόλο και η μόνιμη αδυναμία του να βρει χρηματοδότες: για να περιορίσει τα έξοδα, αναγκαζόταν να γυρίζει μέχρι και τριάντα σκηνές την ημέρα, αριθμός εξωπραγματικός σε σύγκριση με τη μία ή δύο σκηνές των υπολοίπων ταινιών. Παρόλα αυτά, μεταθανάτια οι ταινίες του έγιναν αντικείμενο μελέτης για τα τεχνικά λάθη, τα αυτοσχέδια τεχνικά εφέ, τη χρήση ασύνδετων εμβόλιμων πλάνων που έβρισκε δωρεάν σε κινηματογραφικά αρχεία, τους εκκεντρικούς χαρακτήρες και την αλλόκοτη πλοκή. Έτσι σήμερα θεωρείται εμβληματική μορφή στο χώρο των b-movies και της παρωδίας, αν και ο Γουντ ουδέποτε είχε τέτοια πρόθεση, αντίθετα θεωρούσε πως γύριζε κανονικές ταινίες.

Περισσότερο από τις ίδιες τις δημιουργικές ικανότητές του, ο Εντ Γουντ είναι ευρύτερα γνωστός για το ότι συνεργάστηκε με το μεγάλο Ούγγρο ηθοποιό Μπέλα Λουγκόζι. Κάποιοι έχουν μιλήσει για εκμετάλλευση, υποστηρίζοντας ότι ο σκηνοθέτης χρησιμοποίησε έναντι πινακίου φακής το Λουγκόζι στα τελευταία του, εθισμένο στη μορφίνη και πάμφτωχο, ώστε να κερδίσει από τη βαρύτητα του ονόματός του. Οι περισσότερες μαρτυρίες όμως συγκλίνουν στο ακριβώς αντίθετο, ότι ανέπτυξαν αληθινή φιλία και ο Γουντ ήταν ένας απ' τους πιο ειλικρινείς συμπαραστάτες του Λουγκόζι στα προβλήματα υγείας που αντιμετώπιζε. Την εκδοχή αυτή υιοθετεί και ο Τιμ Μπάρτον στην κινηματογραφική ταινία "Εντ Γουντ" (1994), η οποία περιστρέφεται γύρω απ' τη σχέση των δύο καλλιτεχνών.

Στην εποχή του ήταν επίσης γνωστός για τη συχνή εμμονή του να ντύνεται σα γυναίκα. Όταν ήταν μικρός, η μητέρα του τον έντυνε συχνά με κοριτσίστικα ρούχα - έτσι καλλιεργήθηκε στο Γουντ κλίση προς την παρενδυσία, είχε μάλιστα δηλώσει πως όταν πολεμούσε στο Γκουανταλκανάλ (υπηρέτησε ως πεζοναύτης στο Β' Παγκόσμιο Πόλεμο), φορούσε κρυφά γυναικεία εσώρουχα κάτω απ' τη στολή. Αυτό δε σημαίνει πως ήταν ομοφυλόφιλος - αντίθετα στα νιάτα του είχε τη φήμη του γυναικά.
Αμυγδαλιά

Η Αμυγδαλιά είναι είδος φυτών της οικογένειας των Ροδιδών που πολλές φορές εντάσσεται στο γένος Προύμνη. Το κοινότερο είδος είναι η Προύμνη η γλυκεία (Prunus dulcis) που φύεται σε όλες σχεδόν τις θερμές και ξηρές περιοχές της Παραμεσογειακής ζώνης όπου καλλιεργείται από τα αρχαία χρόνια. Για αυτόν το λόγο ο καθορισμός τού τόπου προέλευσής του είναι πολύ δύσκολος. Είναι δένδρο φυλλοβόλο με ύψος από 4 ως 12 μέτρα, κορμό διαμέτρου μέχρι 30 εκατοστά και φύλλα ελλειψοειδή, λογχοειδή και οδοντωτά.
Γερουσία του Παλάου

Η Γερουσία του Παλάου είναι η άνω βουλή του Εθνικού Κογκρέσου του Παλάου ("Olbiil era Kelulau"). Η Γερουσία έχει 9 μέλη που υπηρετούν τετραετείς θητείες σε μονοεδρικές περιφέρειες. Στις εκλογές που διεξήχθησαν στις 2 Νοεμβρίου 2004 μόνο μη κομματικοί εκλέχθηκαν. Δεν υπάρχουν πολιτικά κόμματα.
Ρακή

μικρογραφία|Χάρτης αλκοολούχων ποτών ανά οικογένειες|389x389εσ

thumb|right|Παρέα που πίνει ρακή ψημένη
thumb|right|Χαρακτηριστικό καραφάκι για ρακί
(Ή) Ρακή ή (το) Ρακί ή Rakija ονομάζεται το αλκοολούχο ποτό που παράγεται από τη ζύμωση φρούτων ή στεμφύλων φρούτων ή μελιού στην βαλκανική χερσόνησο. Στον Ελληνικό χώρο το πιο διαδεδομένο είδος ρακιού είναι αυτό των στεμφύλων σταφυλής όπου στην Κρήτη και στην νησιωτική Ελλάδα ονομάζεται Τσικουδιά ενώ στην στεριανή Ελλάδα (Ήπειρος, Θεσσαλία, Μακεδονία κ.α.) Τσίπουρο.
Δημοφιλής επίσης είναι στις σλάβικες χώρες των Βαλκανίων ως Rakija (Σερβοκροάτικα: Ракија) ή Rakiya (Βουλγάρικα: ракия). Στην αλβανική γλώσσα ονομάζεται Raki ή Rakia και στην ρουμανική Rachiu (ράκιου). Στην Τουρκία με τον όρο Düz Rakı περιγράφουν τα αποστάγματα φρούτων που δεν αρωματίζονται και με τον όρο Anason Rakısı τα αποστάγματα που αρωματίζονται με γλυκάνισο.
Νικόλαος Καλτσάς

Ο Νικόλαος Καλτσάς είναι σύγχρονος Έλληνας αρχαιολόγος. Υπηρέτησε στις Εφορείες Αρχαιοτήτων Θεσσαλονίκης, και Αρχαίας Ολυμπίας, στην κεντρική Υπηρεσία του Υπουργείου Πολιτισμού και από το 2001 ως το 2012 διετέλεσε διευθυντής στο Εθνικό Αρχαιολογικό Μουσείο. Είναι μέλος του Γερμανικού Αρχαιολογικού Ινστιτούτου, και μέλος του ΔΣ της εν Αθήναις Αρχαιολογικής Εταιρείας. Γεννήθηκε στα βουνά της Δράμας και μεγάλωσε στη Διαλαμπή Ροδόπης.
Συνθήκη της Αγκύρας (1921)

Με την ονομασία Συνθήκη της Αγκύρας (1921), ή Συμφωνία της Αγκύρας, ή Συμφωνία Φραγκλέν Μπουϊγιόν, ονομάστηκε η συμφωνία που συνομολογήθηκε μεταξύ Γαλλίας και της επαναστατικής Κυβέρνησης της Άγκυρας (του Κεμάλ Ατατούρκ), στις 20 Οκτωβρίου του 1921 στην Άγκυρα, εξ ου και η ονομασία της, ακριβώς στη περίοδο που η Ελλάδα επιχειρούσε την Μικρασιατική Εκστρατεία.
Αλέξανδρος Ι. Παππάς

Ο Αλέξανδρος Ι. Παππάς (Αθήνα, 19 Δεκεμβρίου 1898 - 10 Μαΐου 1984) ήταν καθηγητής και πρύτανις του Εθνικού Μετσοβίου Πολυτεχνείου.
Ελληνικό Ιστορικό Ευαγγελικό Αρχείο

Το Ελληνικό Ιστορικό Ευαγγελικό Αρχείο ιδρύθηκε το 2008. 

Στόχοι του είναι οι εξής: 
* Η αναζήτηση, πρόσκτηση και συγκέντρωση κάθε είδους και κάθε ιστορικής περιόδου υλικού (π.χ. έγγραφα, βιβλία, περιοδικά, φωτογραφίες, κασέτες και δίσκοι ήχου και εικόνας, αντικείμενα, κ.ά.) τόσο από την Ελλάδα όσο και από το εξωτερικό, το οποίο σχετίζεται με άμεσο ή έμμεσο τρόπο με την παρουσία της Ευαγγελικής κίνησης και των εκκλησιών της Διαμαρτύρησης στην ελληνική επικράτεια.
* Η ταξινόμηση και διαφύλαξη του αρχειακού υλικού υπό ειδικές συνθήκες προστασίας σύμφωνα με τους κανόνες και τις αρχές που διέπουν διεθνώς τη λειτουργία των αρχείων.
* Η απόδοση του αρχειακού υλικού στον επιστημονικό χώρο και στο σύνολο του ενδιαφερόμενου κοινού μέσω της ελεύθερης πρόσβασης σε αυτό και η προβολή των αποκτημάτων του μέσω της διοργάνωσης δημόσιων εκδηλώσεων όπως συνέδρια, ημερίδες, παρουσιάσεις και δημοσιεύσεις είτε μέσω ειδικών εκδόσεων είτε μέσω της περιοδικής έκδοσης του Ε.Ι.Ε.Α.

Μέχρι στιγμής έχουν καταλογογραφηθεί περίπου 2500 βιβλία (ευαγγελικές εκδόσεις στα ελληνικά ή εκδόσεις που αναφέρονται σε ευαγγελικούς αρνητικά ή θετικά), ενώ έχουν συγκεντρωθεί μέχρι στιγμής αρκετά αρχεία (Α’ Ελληνικής Ευαγγελικής Εκκλησίας, ΕΕΕ Βόλου, αρχείο Κυριακάκη, αρχείο Λογγινίδη, αρχείο Στενού, αρχείο Ουράνιου Τόξου κλπ) και πολλές φωτογραφίες. Ήδη έχει ανατεθεί ο τομέας των φωτογραφιών των εγγράφων και των βιβλίων σε άτομα, που ασχολούνται αποκλειστικά μ' αυτά. Πριν λίγο καιρό κατασκευάστηκαν ειδικά αρχειοστάσια και έτσι ολόκληρο το υλικό που έχει συγκεντρωθεί μέχρι σήμερα βρίσκεται ασφαλές μέσα σ' αυτά. Έχει ήδη ξεκινήσει η ταξινόμησή του, ενώ στο μεταξύ συνεχίζει να συγκεντρώνεται περισσότερο υλικό.
ΑΗΣ Νέου Φαλήρου

Ο ΑΗΣ Νέου Φαλήρου είναι το πρώτο ατμοηλεκτρικό εργοστάσιο παραγωγής ηλεκτρικής ενέργειας στην Ελλάδα, βρίσκεται στη περιοχή του Νέου Φαλήρου, στη δυτική όχθη του Κηφισού ποταμού (συμβολή Οδού Πειραιώς και Εθνικής Οδού Αθηνών-Λαμίας) και αποτελεί χαρακτηριστικό δείγμα βιομηχανικής αρχιτεκτονικής ενώ είναι ιδιαίτερα συνδεδεμένο με την ιστορία του συνδικαλιστικού κινήματος. Τόσο το ίδιο το κέλυφος του ΑΗΣ όσο και ο εντός του εργοστασίου εναπομένων μηχανολογικός εξοπλισμός έχουν κηρυχτεί διατηρητέοι βάσει της υπ’αρ. Γ/285/4357/9-6-86 Υπουργικής Απόφασης ΥΠΠΟ (ΦΕΚ 540 Β/4-7-86). Διατηρητέα έχουν επίσης κηρυχθεί και δύο ακόμη κτίρια εντός του συγκροτήματος. Το κεντρικό κτίριο του ΑΗΣ, τα πέριξ αυτού κτίρια και το οικόπεδο στο οποίο βρίσκονται αποτελούν ακίνητη περιουσία της ΔΕΗ. Ολόκληρο το ακίνητο της ΔΕΗ καταλαμβάνει 22.150 m², ενώ το κεντρικό κτίριο (κλίτη Α-Β-Γ) του συγκροτήματος καλύπτει συνολική επιφάνεια 4,500 m².
Εντός του εργοστασίου έχουν γυριστεί σκηνές της ταινίας "Τι έκανες στον πόλεμο Θανάση" με πρωταγωνιστή τον Θανάση Βέγγο.
Ελαΐς

Η Ελαΐς "(γενική: της Ελαΐδος)" στην Ελληνική μυθολογία ήταν ημίθεα κόρη του Ανίου και θεά του λαδιού. Ήταν μία από τις οινοτρόπους και εγγονή του Διονύσου, που της χάρισε τη δύναμη να μετατρέπει το νερό σε κρασί, και οτιδήποτε άλλο σε ελαιόλαδο κατά βούληση.
Κατηγορία:Πρόσωπα της ελληνικής μυθολογίας
Νίκος Σκοπούλης

Ο Νίκος Σκοπούλης (15 Μαρτίου 1907 - 6 Δεκεμβρίου 1990) ήταν Έλληνας ιατρός, αντιστασιακός και πολιτικός. Ξεκίνησε προπολεμικά απ’ το χωριό του, την Πεδινή Ιωαννίνων και αργότερα πρόσφερε τις υπηρεσίες του σε όλη την Ήπειρο. Πήρε μέρος στην Εθνική Αντίσταση με το ΕΑΜ, δικάστηκε, φυλακίστηκε εξορίστηκε και εξελέγη δύο φορές βουλευτής (1958, 1964) με την Ενιαία Δημοκρατική Αριστερά.
ΕΛΑΪΣ

Η ΕΛΑΪΣ είναι ελληνική ανώνυμη εταιρεία με δράση στον ελαιοπαραγωγικό τομέα και θυγατρική της Unilever. Υπήρξε εισηγμένη στο Χρηματιστήριο Αξιών Αθηνών από τις 26 Φεβρουαρίου 1941 έως το 2007.
Χλωροφύκη

:"Για την ομώνυμη ομοταξία βλέπε Χλωροφύκη (ομοταξία)"
Χλωροφύκη (αγγλικά: "green algae") λέγονται περιγραφικά τα φύκη που ανήκουν στο άθροισμα των Χλωρόφυτων (Chlorophyta). Είναι μονοκύτταρα ή πολυκύτταρα.
Μορφή Μπάκους-Νάουρ

Στη θεωρητική πληροφορική, η BNF (Κανονική μορφή του Μπάκους, αγγλ. Backus Normal Form ή Μορφή Μπάκους-Νάουρ, αγγλ. Backus–Naur Form) είναι μια τεχνική συμβολισμού (μετασύνταξη) για γραμματικές χωρίς συμφραζόμενα (context-free grammars),που συχνά χρησιμοποιείται για να περιγράψει τη σύνταξη μιας γλώσσας της πληροφορικής, όπως οι γλώσσες προγραμματισμού υπολογιστών, οι τύποι εγγράφων (document formats), τα σύνολα εντολών (instruction sets) και τα πρωτόκολλα επικοινωνιών.
Εφαρμόζεται όπου χρειάζονται ακριβείς περιγραφές γλωσσών, για παράδειγμα σε επίσημους ορισμούς γλωσσών, σε εγχειρίδια, ή σε βιβλία για θεωρία γλωσσών προγραμματισμού.

Υπάρχουν πολλές επεκτάσεις και παραλλαγές της αρχικής BNF, κάποιες από αυτές είναι αυστηρά ορισμένες, όπως η "Εκτεταμένη Μορφή Μπάκους-Νάουρ" ("Extended Backus–Naur Form", EBNF) και η "Επαυξημένη Μορφή Μπάκους-Νάουρ" ("Augmented Backus–Naur Form", ABNF).
Το λαγωνικό των Μπάσκερβιλ

Το βιβλίο με τίτλο Το λαγωνικό των Μπάσκερβιλ ή Το σκυλί των Μπάσκερβιλ είναι το τρίτο από τα τέσσερα αστυνομικά μυθιστορήματα του Σερ Άρθουρ Κόναν Ντόυλ με ήρωα τον ντετέκτιβ Σέρλοκ Χολμς. Αρχικά δημοσιεύτηκε σε σειρές στο "The Strand Magazine" από τον Αύγουστο του 1901 έως τον Απρίλιο του 1902. Σε μεγάλο βαθμό διαδραματίζεται στο Ντάρτμουρ, στο Ντέβον της Αγγλίας, και αφηγείται την ιστορία μίας απόπειρας δολοφονίας εμπνευσμένη από το θρύλο ενός τρομακτικού, διαβολικού κυνηγόσκυλου που έβγαζε φλόγες από το πελώριο στόμα του. Σύμφωνα με τον Ντέϊβιντ Ίρβινγκ, η παραπάνω ταινία ήτανε μία από τις αγαπημένες του Αδόλφου Χίτλερ.
Γκαμπριέλα Μιστράλ

Η Λουσίλα Γοδόι Αλκαγιάγα ("Lucila Godoy Alcayaga", 7 Απριλίου 1889 – 10 Ιανουαρίου 1957), γνωστή με το ψευδώνυμο Γκαμπριέλα Μιστράλ, ήταν Χιλιανή ποιήτρια, διπλωμάτης, εκπαιδευτικός και φεμινίστρια. Το 1945 έγινε η πρώτη λογοτέχνης της Λατινικής Αμερικής που κέρδισε το Βραβείο Νόμπελ Λογοτεχνίας "για την λυρική της ποίηση που εμπνεύστηκε από δυνατά συναισθήματα και την έκανε σύμβολο των ιδεαλιστικών φιλοδοξιών ολόκληρου του λατινο-αμερικάνικου κόσμου". Το 1951 τιμήθηκε με το Εθνικό Βραβείο Λογοτεχνίας της Χιλής.

Μερικά βασικά θέματα στα ποιήματά της είναι η φύση, η προδοσία, η αγάπη, η αγάπη της μάνας, η θλίψη και η αγανάκτηση, τα ταξίδια, καθώς και η ταυτότητα της Λατινικής Αμερικής, όπως αποτελείται από μείγμα εγγενών αμερικανικών και ευρωπαϊκών επιρροών. Η Γαμπριέλα Μιστράλ είχε βασκική και ινδιάνικη καταγωγή.
Στέργιος Βλάχβεης

Ο Στέργιος Βλάχβεης (Ηράκλεια Σερρών, 1880 - Ηράκλεια Σερρών, 11 Δεκεμβρίου 1948) ήταν Έλληνας πολιτικός και σημαντικός Μακεδονομάχος οπλαρχηγός από την Κάτω Τζουμαγιά (Ηράκλεια) Σερρών.
Αληθινή Δημοκρατία Τώρα

thumb|Από τη συγκέντρωση της 15ης Μαΐου
Το κίνημα Αληθινή Δημοκρατία Τώρα ¡Democracia Real YA! ("Real Democracy Now!"), επίσης αποκαλούμενο Plataforma Democracia Real Ya!, είναι οργάνωση πολιτών που ξεκίνησε τον Ιανουάριο του 2011 στην Ισπανία και η οποία στις 15 Μαΐου εκκίνησε το πολιτικό κίνημα των ισπανικών διαδηλώσεων του 2011, οι οποίες έγιναν παγκόσμια γνωστές και άντλησαν την έμπνευσή τους από την Αραβική Άνοιξη 2010-2011 που ξεκίνησε με την εξέγερση της Τυνησίας και την αντίστοιχη Αιγυπτιακή. Η εξέγερση συγκρίθηκε με τον Μάη του 1968. Στο κίνημα "Αληθινή Δημοκρατία" συγχωνεύτηκαν 200 μικρότερες οργανώσεις.

Το κίνημα διαμαρτυρίας εκφράστηκε στις 15 Μαΐου με κατασκηνώσεις πολιτών και κατάληψη της κεντρικής πλατείας της Μαδρίτης, Πουέρτα ντελ Σολ, και σύντομα επεκτάθηκε σε 57 άλλες μεγαλύτερες και μικρότερες πόλεις στην Ισπανία και κατόπιν σε ισπανικές πρεσβείες σε όλον τον κόσμο. Οι αρχικοί ιδρυτές και ομιλητές του κινήματος "Democracia Real Ya" είναι οι Φάμπιο Γκάνταρα (Fabio Gándara), Κάρλος Παρέδες (Carlos Paredes) Paco López και Αΐδα Σάντσεθ (Aída Sánchez.
Αραβική Άνοιξη

Αραβική Άνοιξη (αραβικά: الربيع العربي) ονομάστηκε ένα κύμα διαδηλώσεων και διαμαρτυριών στη Μέση Ανατολή και τη Βόρεια Αφρική , που εκδηλώθηκε από τις 18 Δεκεμβρίου του 2010.

Πριν τη συγκεκριμένη χρονική περίοδο, το Σουδάν ήταν η μόνη Αραβική χώρα που ανέτρεψε επιτυχώς δικτατορικά καθεστώτα το 1964 και το 1985. Εκδηλώθηκαν εξεγέρσεις στην Τυνησία και την Αίγυπτο, εμφύλια σύρραξη στη Λιβύη, εξεγέρσεις στο Μπαχρέιν, τη Συρία και την Υεμένη. Μεγάλες διαδηλώσεις έγιναν επίσης στην Αλγερία, το Ιράν, το Ιράκ, την Ιορδανία, το Μαρόκο και το Ομάν. Μικρότερες οργανωμένες διαμαρτυρίες έγιναν στο Τζιμπουτί, το Κουβέιτ, τον Λίβανο, τη Μαυριτανία, τη Σαουδική Αραβία, και το Σουδάν.

Κοινό γνώρισμα των διαδηλώσεων ήταν οι μαζικές διαμαρτυρίες με καμπάνιες, απεργίες, πορείες, καθώς και η χρήση κοινωνικών δικτύων όπως το Facebook, το Twitter και το YouTube, για την οργάνωση, την επικοινωνία, και την ενημέρωση περί των προσπαθειών των κρατών για καταπίεση και λογοκρισία.

Το σύνθημα των διαδηλωτών στον Αραβικό κόσμο ήταν "Ash-sha'ab yurid isqat an-nizam" που σημαίνει ο λαός θέλει να πέσει το καθεστώς (الشعب يريد إسقاط النظام).
Τογιοτόμι Χιντεγιόσι

Ο Τογιοτόμι Χιντεγιόσι (), 17 Μαρτίου 1537 - 18 Σεπτεμβρίου 1598) ήταν Ιάπωνας νταΐμιο και στρατηγός του Όντα Νομπουνάγκα, ως διάδοχος του οποίου ένωσε την Ιαπωνία. Αποτελεί μία από τις σημαντικότερες μορφές της ιαπωνικής ιστορίας, καθώς από πεζός στρατιώτης κατάφερε να ανέλθει στη θέση του σαμουράι, ενώ άλλαξε ριζικά το πρόσωπο της Ιαπωνίας.
Στέφεν Π. Σάινοττ

Ο Στέφεν Π. Σάινοττ (αγγλικά:Stephen P. Synnott) είναι ένας αστρονόμος και επιστήμονας της αποστολής Βόγιατζερ, η οποία έχει ανακαλύψει πολλούς δορυφόρους του Δία, του Κρόνου, του Ουρανού και του Ποσειδώνα. Αυτός αναακάλυψε τους εξής δορυφόρους: την Μήτις, την Θήβη, την Πακ, την Λάρισσα και τον Πρωτέα.

Ο αστεροειδής 6154 Στιβενσάινοτ, ονομάστηκε έτσι προς τιμή του.



Σαινοτ
Κατηγορία:Αστρονόμοι του 20ού αιώνα
Κάτια Γέρου

Η Κάτια Γέρου είναι Ελληνίδα ηθοποιός με καταγωγή από το Αγρίνιο.
Σινοϊαπωνικό Μουσείο Κέρκυρας

Το Σινοϊαπωνικό Μουσείο Κέρκυρας ή αλλιώς Μουσείο Ασιατικής Τέχνης στεγάζεται στο Ανάκτορο των Αγίων Μιχαήλ και Γεωργίου και φιλοξενεί αρχαιότητες της Άπω Ανατολής και της Ινδίας. Είναι το μοναδικό μουσείο στην Ελλάδα, που είναι αφιερωμένο στην τέχνη της Ινδίας και της Άπω Ανατολής. Ιδρύθηκε το 1928.Αρχικά τα εκθέματα του μουσείου απαρτίζονταν από την ιδιωτική συλλογή του Γρηγορίου Μάνου, ο οποίος διετέλεσε πρέσβης της Ελλάδας στην Αυστρία. Μεταγενέστερα προστέθηκαν δωρεές ιδιωτικών συλλογών και άλλων ανθρώπων, όπως του Νικολάου Χατζηβασιλείου, του Χαρίλαου Χιωτάκη, κ.α.
Βουπρηστίδες

Οι Βουπρηστίδες ("Buprestidae") είναι οικογένεια εντόμων από την τάξη των Κολεοπτέρων (Coleoptera). Παγκοσμίως αναφέρονται περίπου 15.000 είδη κατανεμημένα σε 450 γένη. Τα περισσότερα είδη τα συναντούμε στις χώρες με τροπικό κλίμα. Στην Ευρώπη αναφέρονται περίπου 36 γένη σε έξι υποοικογένειες. Τα περισσότερα από αυτά γένη υπάρχουν και στην Ελλάδα (συνολικά περίπου 200 είδη).
N-μεθυλανιλίνη

H N-μεθυλανιλίνη ή μεθυλαμινοβενζόλιο ή μεθυλοφαινυλαμίνη ή N-μεθυλοβενζεναμίνη είναι μια δευτεροταγής αρωματική αμίνη, παράγωγη της ανιλίνης. Είναι μια τοξική οργανική ένωση με χημικό τύπο C7H9N και σύντομο συνακτικό τύπο C6H5NHCH3 ή συντομογραφικά PhNHMe. Στις «συνηθισμένες συνθήκες» (T = 25οC, P = 1 atm) είναι ένα άχρωμο ή ελαφρά κίτρινο ιξώδες (πηκτό) υγρό, αδιάλυτο στο νερό που γίνεται σταδιακά καφέ, όταν εκτίθεται στον ατμοσφαιρικό αέρα. Χρησιμοποιείται ως διαλύτης και ως ενδιάμεση ύλη για την παραγωγή βερνικιών, αγροχημικών και άλλων οργανικών βιομηχανικών προϊόντων.
Καρουσάδες

Οι Καρουσάδες είναι ένα χωριό που βρίσκεται στη βορειοδυτική πλευρά της Κέρκυρας. Απέχει περίπου 40 χλμ από την πόλη της Κέρκυρας. Είναι ένα κεφαλοχώρι το οποίο ξεχωρίζει για την παραδοσιακή αρχιτεκτονική των οικισμών του. Οι Καρουσάδες έχουν φιλαρμονική ορχήστρα η οποία είναι δημοτική και ιδρύθηκε το 1980.
Το χωριό έχει πάρει το όνομα του από πρόσφυγες που ήρθαν στο νησί της Κέρκυρας από την πόλη Καρούσα του Εύξεινου Πόντου. 

Το χωριό των Καρουσάδων έχει μια ποδοσφαιρική ομάδα με επιτυχίες στο τοπικό πρωτάθλημα της Κέρκυρας. Έχει κερδίσει δυο πρωταθλήματα και ένα κύπελλο 

Στους Καρουσάδες εγκαταστάθηκε το 1453 η οικογένεια Θεοτόκη της οποίας το αρχοντικό διατηρείται μέχρι σήμερα.
Γόνος της οικογένειας Θεοτόκη, είναι και ο Κωνσταντίνος Θεοτόκης (13 Μαρτίου 1872 - 1 Ιουλίου 1923) ο δημιουργός του κοινωνικού μυθιστορήματος ("Σκλάβοι στα Δεσμά τους", "Η Τιμή και το Χρήμα") συνιδρυτής του τότε Σοσιαλιστικού Κόμματος, ποιητής, και λόγιος.
Απο την οικογένεια Θεοτόκη κατάγεται και ο Δημήτριος Θεοτόκης, αδελφός του Κωνσταντίνου Θεοτόκη, στρατιωτικός, μέραρχος, ο μοναδικός που κατόρθωσε να φέρει την μεραρχία του, μετά την μικρασιατική καταστροφή, σώα και αβλαβή στην πατρίδα, αλλά να σώσει και όσους πρόσφυγες συνάντησε στο δρόμο του, προς την επιστροφή.

Από τους Καρουσάδες κατάγεται και ο Κωσταντίνος Μπούκας ο ιδρυτής του Λιμενικού Σώματος και ο αδελφός του Νικόλαος Μπούκας, που εκτελέστηκε από τους Γερμανούς για την αντιστασιακή του δράση.

Ένας άλλος Καρουσαδίτης, είναι ο Σπύρος Χαλικιάς, γεννήθηκε το 1927, βραβευμένος με διεθνή βραβεία φωτορεπόρτερ (ΕΣΣΔ, Κούβα, Γαλλία), μακρονησιώτης, γνωστός για την αντιστασιακή του δράση κατά της χούντας των συνταγματαρχών, βασανίστηκε στο ΕΑΤ - ΕΣΑ φυλακίστηκε, κλονίστηκε ανεπανόρθωτα η υγεία του, και πέθανε το 1981.

Η "Αστρακερή", το επίνειο των Καρουσάδων, είναι από τα πρώτα θέρετρα της Κέρκυρας, λόγω της δομής της, δεν έχει "αξιοποιηθεί" τουριστικά, παραμένει μία από τις λίγες παρθένες παραλίες του νησιού, καθαρή και πνιγμένη στο πράσινο.
Παράδεισος στη Δύση

Το Παράδεισος στη Δύση (γαλλόφωνος τίτλος: Eden à l' Ouest) είναι ελληνογαλλική δραματική ταινία του 2009, σε σκηνοθεσία Κώστα Γαβρά, και με κεντρικό ήρωα έναν παράνομο μετανάστη, η εθνικότητα του οποίου δεν καθορίζεται. Η προσπάθειά του να φτάσει από την άλλη άκρη της γης στο Παρίσι με πλοίο, λεωφορείο, τρακτέρ, ιστιοφόρο, φορτηγό, τρένο και κυρίως με τα πόδια, περιγράφεται γλαφυρά, με αρκετά δραματικά αλλά ακόμα περισσότερα χιουμοριστικά στοιχεία.
Γενικό Νοσοκομείο Κατερίνης

Το Γενικό Νοσοκομείο Κατερίνης είναι νοσοκομείο που βρίσκεται στο νομό Πιερίας. Βρίσκεται λίγο έξω από τον Αρωνά. Διαθέτει σήμερα 227 κλίνες και καλύπτει περίπου 3000 επισκέψεις το χρόνο σε ασθενείς που η μετακίνησή τους στο νοσοκομείο ή σε άλλη υγειονομική μονάδα είναι δυσχερής, ή εγκυμονεί κινδύνους. Υπάγεται στην Γ΄ Υγειονομική Περιφέρεια Μακεδονίας.
Τέρενς Μάλικ

Ο Τέρενς Μάλικ ("Terrence Frederick Malick", γεννήθηκε στις 30 Νοεμβρίου 1943) είναι Αμερικανός σκηνοθέτης κινηματογράφου, σεναριογράφος, παραγωγός κινηματογραφικών ταινιών και καθηγητής φιλοσοφίας. Σε μία σταδιοδρομία πάνω απο 40 ετών ο Μάλικ έχει σκηνοθετήσει 9 ταινίες μεγάλου μήκους (συμπεριλαμβάνοντας 1 ντοκιμαντέρ), και οι ταινίες του θεωρούνται αριστουργήματα απο πολλούς. Ο Μάλικ ξεκίνησε την καρίερα του στην δεκαετία του '70 ως μέλος του κινήματος του Νέου Χόλιγουντ όταν σκηνοθέτησε τις ταινίες Badlands (1973) και Days of Heaven (1978), οι οποίες έλαβαν διθυραμβικές κριτικές. Έπειτα απο ενα διάλειμμα 20 χρόνων, ο Μάλικ επέστρεψε στον Κινηματογράφο το 1998 με το Η Λεπτή Κόκκινη Γραμμή, για την οποία έλαβε 7 υποψηφιότητες για Όσκαρ. Έπειτα σκηνοθέτησε το The New World (2005), το οποίο αρχικά έλαβε μικτές κριτικές αλλά έπειτα γνώρισε μεγάλη κριτική αναθεώρηση. Το 2011, ο Μάλικ σκηνοθέτησε Το Δέντρο της Ζωής, το οποίο κέρδισε τον Χρυσό Φοίνικα στο Φεστιβάλ των Καννών, έλαβε υποψηφιότες για 3 Όσκαρ (συμπεριλαμβανομένου Καλύτερης Ταινίας) και συχνά κατατάσσεται ως μια απο τις καλύτερες ταινίες του 21ου αιώνα. Τα επόμενα χρόνια, σκηνοθέτησε τις αμφιλεγόμενες πειραματικές ταινίες Το The Wonder (2012), Knight of Cups (2015) και Song to Song (2017), οι οποίες αρχικά έλαβαν μικτές ως αρνητικές αντιδράσεις, αλλά θεωρούνται αριστουργήματα από μερικούς. Το 2019, η πιο πρόσφατη ταινία του, A Hidden Life έκανε πρεμιέρα στο Φεστιβάλ των Καννών.

O Μάλικ είναι γνωστός για τον στοχαστικό και πνευματικό τόνο των ταινιών του, τα θέματα όπως η φύση, η θρησκεία και η φιλοσοφία που ενώνουν την φιλμογραφία του και το εμβληματικό του κινηματογραφικό στυλ. Σύμφωνα με την αναγνωρισμένη ιστοσελίδα "They Shoot Pictures, Don't They?", ο Μάλικ είναι ένας απο τους 50 πιο κριτικά αναγνωρισμένους σκηνοθέτες όλων των εποχών , και ένας απο τους 10 πιο αναγνωρισμένους σκηνοθέτες του 21ου αιώνα. .

Όταν το 2012, το περιοδικό Sight and Sound δημοσίευσε την λίστα των 250 καλύτερων ταινιών όλων των εποχών σύμφωνα με κριτικούς και σκηνοθέτες, (η οποία αποτελεί ίσως την πιο αναγνωρισμένη λίστα αυτού του είδους), 4 ταινίες του Μάλικ συμπεριλήφθηκαν: το Badlands, το Days of Heaven, Η Λεπτή Κόκκινη Γραμμή και Το Δέντρο της Ζωής (το οποίο είχε την υψηλότερη τοποθεσία, στο #107).
Citroën AX

Το Citroën AX ήταν ένα αυτοκίνητο πόλης της κατηγορίας Α, που παρήχθη από τη γαλλική αυτοκινητοβιομηχανία Citroën, μεταξύ του 1986 και του 1998. Συνολικά κατασκευάστηκαν 2.561.432 αντίτυπα σειράς ΑΧ κατά τη διάρκεια των 12 ετών παραγωγής του. Ως αποτέλεσμα, το AX παραμένει μέχρι σήμερα το δεύτερο σε αριθμό αντιτύπων μοντέλο αυτοκινήτου στην ιστορία της Citroën, πίσω μόνο από το θρυλικό Citroën 2CV (Ντεσεβό) του 1948 - 1990.
Ντανιέλ Μποβέ

Ο Ντανιέλ Μποβέ (γαλλικά: "Daniel Bovet", 23 Μαρτίου 1907 – 8 Απριλίου 1992) ήταν Ελβετός χημικός. Σπούδασε στη Γενεύη και από το 1932 στο Ινστιτούτο Παστέρ του Παρισιού. Από το 1947 ανέπτυξε την επιστημονική του δραστηριότητα στο Ανώτατο Ινστιτούτο Υγείας της Ρώμης και το 1957 τιμήθηκε με το Βραβείο Νόμπελ για τη Φυσιολογία και την Ιατρική. 

Ο Μποβέ καθοδήγησε ενδιαφέρουσες έρευνες στον τομέα των σουλφαμιδών και αντιισταμινικών ενώσεων, ασχολήθηκε με την φαρμακολογία, τη θεραπευτική χημεία και τη χημεία των αντιδράσεων που σχετίζονται με τη χημική δομή των ουσιών και τη βιολογική δράση τους. Οι μελέτες του για τη χημική σύσταση ενός δηλητηρίου που χρησιμοποιούσαν οι Ινδιάνοι της Αμερικής για να δηλητηριάζουν τα βέλη τους, τον οδήγησαν στην ανακάλυψη και την παρασκευή μιας σειράς ενώσεων θεραπευτικής δράσης, όμοιων με το κουράριο. Οι ενώσεις αυτές αποδείχθηκαν χρησιμότατες από θεραπευτική άποψη και με τη σπασμολυτική τους δραστηριότητα προκάλεσαν επανάσταση στην ιατρική και τη χειρουργική.
Πολυφράσμων

O Πολυφράσμων ή Πολυφράδμων ήταν τραγικός ποιητής του 5ου π.Χ. αιώνα, γιος του ποιητή Φρυνίχου, ο οποίος είχε τιμηθεί με το πρώτο βραβείο στα Μεγάλα Διονύσια το 470 π.Χ.. Υπήρξε μαθητής του Αισχύλου, από τον οποίον μάλιστα νικήθηκε το 467 π.Χ. όταν ο ίδιος παρουσίασε την τετραλογία Επτά επί Θήβας και ήρθε τρίτος. Δεύτερος ήλθε ο ποιητής Αριστέας και πρώτος ο Αισχύλος με την τετραλογία "Οιδιπόδεια". Επί περιόδου διακυβέρνησης των Αθηνών υπό του Χάρητος αναφέρονται πολλές θεατρικές νίκες του. Από τον Παυσανία αναφέρονται ως έργο του Πολυφράσμονος και οι "Πλευρώνιαι".
Μπουγιούκ Χαν

Το Μπουγιούκ Χαν ή Μεγάλο Χάνι (το Μεγάλο Πανδοχείο) είναι το μεγαλύτερο καραβανσεράι στο νησί της Κύπρου και θεωρείται ως ένα από τα καλύτερα διατηρημένα ιστορικά κτίσματα στο νησί. Βρίσκεται στο τμήμα της Λευκωσίας που de facto ελέγχεται από τη Βόρεια Κύπρο (Βόρεια Λευκωσία). 

Χτίστηκε από τους Οθωμανούς το 1572, έναν χρόνο αφότου κατέλαβαν την Κύπρο από τους Ενετούς. Στο μέσον της ανοιχτής αυλής βρίσκεται ένα τζαμί με ένα συντριβάνι για πλύση πριν την προσευχή. Αποτέλεσε την πρώτη φυλακή της πόλης υπό Βρετανική διοίκηση, ωστόσο μετατράπηκε το 1893 σε ξενώνα για άπορες οικογένειες. Αφότου πέρασε το μεγαλύτερο μέρος της δεκαετίας του 1990 υπό ανακαίνιση, το πανδοχείο έχει αναβιώσει ως ένα ακμάζων κέντρο τεχνών, το οποίο αποτελείται από σειρά χώρων εκθέσεων και εργαστηρίων. Υπάρχουν, επίσης, στην αυλή του αριθμός καφενείων και τουριστικών καταστημάτων.

Πρόκειται για κλασσικό δείγμα διώροφου πανδοχείου με τετράγωνη κάτοψη, μεγάλη εσωτερική αυλή, που περιστοιχίζεται από πέτρινους, πεσσούς οι οποίοι σχηματίζουν καμάρες και δύο εισόδους. Στο κέντρο της αυλής υπάρχει μικρό οκτάγωνο θολωτό τζαμί, το οποίο μετά τον 19ο αιώνα, διαθέτει δεξαμενή με βρύσες.
Σκληρόκαρδος Χρυσοκούκης

Ο Σκληρόκαρδος Χρυσοκούκης (Αγγλ. "Flintheart Glomgold") είναι φανταστικός χαρακτήρας των κόμικς της Ντίσνευ. Είναι ένας από τους μεγαλύτερους αντιπάλους του Σκρουτζ Μακ Ντακ, καθώς κατέχει τον τίτλο του «Δεύτερου πιο πλούσιου παπιού του κόσμου» και έχει προσπαθήσει αρκετές φορές να ξεπεράσει τον Σκρουτζ, χωρίς όμως επιτυχία.

Έκανε την πρώτη του εμφάνιση το 1956, στην ιστορία του Καρλ Μπαρκς "Το Δέυτερο Πιο Πλούσιο Παπί του Κόσμου," που δημοσιεύτηκε τον Σεπτέμβριο του 1956 στο περιοδικό Uncle Scrooge #15. Η ελληνική έκδοση της ιστορίας δημοσιεύθηκε τον Μάρτιο του 1994 στο ΚΟΜΙΞ #69.

Ο Χρυσοκούκης μοιάζει σε πολλά σημεία με τον Σκρουτζ, αλλά έχει και πολλές διαφορές. Ζει στη Νότιο Αφρική, όπου έχει ένα Θησαυροφυλάκιο ίδιο με του Σκρουτζ, άλλα αντί να έχει το σήμα του Δολαρίου έχει το σήμα της Αγγλικής Λίρας. Ο Χρυσοκούκης έχει μία εξώπορτα κάστρου στην είσοδο του θησαυροφυλακίου του, ένα κανόνι στην πόρτα του γραφείου και μία μπανιέρα με χρήματα, όπως ο Σκρουτζ, έχοντας σχεδόν όσα λεφτά έχει κι εκείνος. Ο Χρυσοκούκης του μοιάζει αρκετά, τόσο στην εμφάνιση, όσο και στον χαρακτήρα, αλλά και στον τρόπο ντυσίματος, όμως ενσαρκώνει την κακή πλευρά ενός μεγιστάνα όπως ο Σκρουτζ. Είναι το ίδιο άπληστος, φιλάργυρος και τσιγκούνης, αλλά είναι πιο κακός, μοχθηρός και αδίστακτος. Δεν διστάζει να χρησιμοποιήσει τα πιο ύπουλα και ανήθικα κόλπα για να πετύχει αυτό που θέλει και μάλλον γι' αυτό η μοίρα του τον έχει καταδικάσει να βγαίνει πάντα δεύτερος.

Κατηγορία:Disney (χαρακτήρες κόμικς)
(86047) 1999 OY3

Το (86047) 1999 OY3 είναι ένα μεγάλο μεταποσειδώνιο αντικείμενο που είναι θραύσμα από την σύγκρουση της Χαουμέιας με ένα άλλο αντικείμενο, που βρίσκεται στην Ζώνη του Κάιπερ πέρα από την τροχιά του Πλούτωνα. Η τροχιά του 1999 OY3 μοιάζει με αυτήν της Χαουμέιας, του 2002 TX300, του 2003 ΟΡ32, 2005 RR43 και του (19308) 1996 TO66 καθώς όλα ανήκουν στην ίδια οικογένεια αστεροειδών, και επιπλέον έχει ουδέτερο φάσμα, όπως όλα τα άλλα αντικείμενα. Η ανακάλυψη του έγινε στις 18 Ιουλίου του 1999 στο Παρατηρητήριο Μάουνα Κέα της Χαβάης.
10370 Υλονόμη

Η 10370 Υλονόμη ή 1995 DW2 είναι ένας κένταυρος που τέμνει της τροχιές του Ουρανού και του Ποσειδώνα. Ανακαλύφθηκε στις 27 Φεβρουαρίου 1995.

Παρατηρήσεις από το Διαστημικό Τηλεσκόπιο Σπίτζερ δείχνουν μια διάμετρο 70 ±20 χιλιόμετρα.
Πομακοχώρια

Η [[Οργάνη Ροδόπης|Οργάνη]] χιονισμένη, το κεφαλοχώρι της ευρύτερης περιοχής των [[Όρη Βυρσίνης|Ορέων Βυρσίνης]].
Πομακοχώρια ονομάζονται τα χωριά στον ορεινό όγκο της Ροδόπης με Πομακικό πληθυσμό, κατά κύριο λόγο. Στην Ελλάδα, Πομακοχώρια συναντάμε στους νομούς Ξάνθης, Ροδόπης και Έβρου. Λόγω του ορεινού χαρακτήρα της περιοχής αλλά και των προβλημάτων της μειονοτικής εκπαίδευσης, τα Πομακοχώρια είναι αρκετά απομονωμένα και έχουν διατηρήσει το γραφικό χαρακτήρα τους, την παραδοσιακή αρχιτεκτονική των σπιτιών και τον ιδιαίτερο πολιτισμό των Πομάκων.

Στην Ξάνθη, ο δήμος Μύκης και οι κοινότητες Κοτύλης, Θερμών και Σατρών αποτελούνται αποκλειστικά από Πομακοχώρια. Πομακοχώρια επίσης βρίσκονται και στην βορειοανατολική περιοχή του δήμου Ξάνθης και στη βόρεια περιοχή της κοινότητας Σελέρου. Αντιπροσωπευτικότερα χωριά είναι ο Κένταυρος, η Γλαύκη, το Ωραίο, η Κοτύλη, οι Σάτρες και οι Θέρμες.

Στη Ροδόπη, οι κοινότητες Οργάνης και Κέχρου αποτελούνται αποκλειστικά από Πομακοχώρια. Πομακοχώρια επίσης βρίσκονται και στη βόρεια περιοχή του δήμου Φιλλύρας, στη βόρεια περιοχή του δήμου Αρριανών, στη βόρεια περιοχή του δήμου Σώστου, στη βόρεια περιοχή του δήμου Ιάσμου, καθώς και στις βορειοανατολικές περιοχές των δήμων Κομοτηνής και Σαπών. Αντιπροσωπευτικότερα χωριά είναι η Οργάνη, ο Κέχρος, η Νέδα, η Χλόη, η Άνω Βυρσίνη και η Δρύμη.

Στον Έβρο, Πομακοχώρια βρίσκονται στο δήμο Ορφέα, στο δημοτικό διαμέρισμα Μικρού Δερείου. Αντιπροσωπευτικότερα χωριά είναι το Μέγα Δέρειο, το Σιδηροχώρι, η Ρούσσα και το Γονικό.

Στην Ελλάδα έχουν καταγραφεί περίπου 160 Πομακοχώρια. Πομακοχώρια υπάρχουν επίσης και στη Βουλγαρία, στις επαρχίες Κάρτζαλι και Σμόλυαν.

Σημαντικότερη οικονομική δραστηριότητα των κατοίκων των Πομακοχωρίων είναι η καλλιέργεια και η πρωτοβάθμια επεξεργασία καπνού, και συγκεκριμένα, του αρωματικού μπασμά, που είχε κάνει διάσημη την περιοχή της Ανατολικής Μακεδονίας και Θράκης τον 19ο αιώνα, με το όνομα "καπνός Μακεδονίας".
55576 Άμυκος

Ο 55576 Άμυκος ή 2002 GB10 είναι ένας κένταυρος με διάμετρο περίπου 76,3 ±12,5 χιλιόμετρα . Ανακαλύφθηκε στις 8 Απριλίου 2002 από το ΝΕΑΤ στο Πάλομαρ.

Ο Άμυκος βρίσκεται πιο κοντά από 0,009 ΑΜ στην τροχιακή αντήχηση 3:4 με τον Ουρανό.
Εδιακρανική περίοδος

<br>
Η [[Ντικινσόνια]], ένας οργανισμός της εποχής
Η Εδιακρανική περίοδος (ή Ηντιακάρια περίοδος) πήρε το όνομά της από τους λόφους της "Ηντιάκαρα" στην Νότια Αυστραλία και είναι η τελευταία περίοδος του προτεροζωικού αιώνα, ακριβώς πριν την Κάμβρια περίοδο. Ανακοινώθηκε ως νέα περίοδος μόλις το 2004 από την IUGS (Υπηρεσία Γεωλογικών Ερευνών) και είναι η πρώτη καινούργια γεωλογική περίοδος εδώ και 120 χρόνια.

Άρχισε μετά την Μαρινοάνια περίοδο παγετώνων, πριν 635 εκατομμύρια χρόνια, και τελείωσε πριν 543 εκατομμύρια χρόνια. Ξεχωρίζει χάρις σε ένα στρώμα φτωχό σε C-13. Αυτήν την περίοδο εμφανίζονται οι πρώτοι πολύπλοκοι οργανισμοί, όπως το τριχοφύκος, που είναι γνωστοί από τα βιοδηλωτικά ίχνη τους.

Τα ζώα αυτής της εποχής έμοιαζαν με σκουλήκια με πόδια, δίσκους ή σάκους και είναι οι πρώτοι γνωστοί πολυκύτταροι οργανισμοί, όμως δεν μοιάζουν με την σημερινή ζωη. Εκατό γένη είναι γνωστά, όπως η Αρκαρούα, η Χάρμια, η Ντικινσόνια, η Εντιάκαρα, η Μαριβαντέα, η Ονέγκα, το Πτεριδίντιο και η Γιόργια.

Κατηγορία:Προτεροζωικός αιώνας